Κάθε μητέρα έχει να πάρει μια απόφαση αν θέλει να θηλάσει ή όχι και κάθε άποψη είναι σεβαστή. Το πιο σημαντικό είναι η μητέρα πριν αποφασίσει να έχει ενημερωθεί για τα οφέλη του θηλασμού, ώστε να ζυγίσει τα πλεονεκτήματα και τα μειονεκτήματα και να πάρει τελικά την απόφαση που της ταιριάζει.
Στα οφέλη του θηλασμού μεταξύ άλλων συγκαταλέγονται ότι το μητρικό γάλα είναι το καταλληλότερο για το μωρό, προσφέρει όλα τα θρεπτικά συστατικά που είναι απαραίτητα για τη σωστή του ανάπτυξη, περιέχει έτοιμα αντισώματα που προστατεύουν το μωρό από διάφορες ασθένειες, δρα προστατευτικά απέναντι σε διάφορα νοσήματα και επομένως συντελεί στην καλή υγεία των παιδιών για όλη τους τη ζωή, προσφέρει σημαντικά οφέλη τόσο βραχυπρόθεσμα όσο και μακροπρόθεσμα στην υγεία της μητέρας, βοηθά να αναπτυχθούν ισχυροί δεσμοί μεταξύ μητέρας και μωρού και τέλος είναι οικονομικό και πάντα διαθέσιμο.